Diari Oficial de la Generalitat Valenciana


Sumari del DOGV 8608, del 07-08-2019 (2019/7100)

Modificació de la publicació de les bases per a l'obertura del termini de presentació d'instàncies per a la borsa d'ocupació temporal de places de TAG, TMGA i oficial o oficiala de magatzem.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7100


Data del document
:   04-07-2019

Organisme emissor
:   Consorci Provincial de Bombers d'Alacant

Tipus de document
:   Anunci

Descriptors 

:   * concurs administratiu

Modificació de la publicació de les bases per a l'obertura del termini de presentació d'instàncies per a la borsa d'ocupació temporal de places de TAG, TMGA i oficial o oficiala de magatzem. [2019/7100]  
En el Butlletí Oficial de la Província d'Alacant número 124, de data 3 de juliol de 2019, s'ha publicat, respecte de les convocatòries de borsa d'ocupació temporal per a la provisió interina de places de tècnic d'administració general, tècnic mitjà de gestió administrativa i oficial de magatzem i manteniment, el següent:  
«1r. Rebuda notificació referida a la convocatòria per a la provisió interina de diverses places, remesa per la Subdirecció General de Seguiment d'Acords i Disposicions del Ministeri de la Presidència en què s'assenyala que segons l'article 1 del Reial decret 181/2008, de 8 de febrer, d'ordenació del diari oficial Boletín Oficial del Estado, aquest és el mitjà de publicació dels actes d'inserció obligatòria i en la normativa aplicable en l'àmbit funcionarial no s'ha trobat precepte que determine l'obligatorietat de publicar les convocatòries del personal interí.  
  
2n. Les bases de convocatòria d'aquest consorci afectades són les que han de regir el procés selectiu per a la constitució de borses d'ocupació temporal per a les categories de:  
- (TAG) Tècnic o tècnica d'administració general.  
- (TMGA) Tècnic o tècnica mitjans de gestió administrativa.  
- (OAM) Oficial o oficiala de magatzem i manteniment.  
En conseqüència d'això, és procedent deixar sense efecte el que es disposa en les bases de la convocatòria afectades sobre que aquestes es publicaran en extracte en el BOE (Base primera, número 4), i que el termini de presentació de sol·licituds de participació en el procés es comptarà després de la publicitat en aquest BOE (Base tercera, número 3); i queda la redacció definitiva de totes dues bases conforme al detall assenyalat en la part dispositiva d'aquesta resolució.  
De conformitat amb el que es disposa en l'article 14 del Decret 3/2017, de 13 de gener, del Consell, pel qual s'aprova el Reglament de selecció de la funció pública valenciana; en virtut de les atribucions conferides a aquesta Presidència delegada per l'article 21.1.h de la Llei 7/1985, de 2 d'abril, reguladora de les bases de règim local, en relació amb l'article 16 dels estatuts pels quals es regeix aquest consorci provincial, i atés el que es disposa en les bases indicades, resolc:  
  
  
Primer. Es modifiquen les condicions de publicitat i presentació de sol·licituds de les tres convocatòries següents.  
1r. Bases íntegres. Data de publicació en el BOP  
En el Butlletí Oficial de la Província d'Alacant (des d'ara BOP), que en cada cas s'indica, s'han publicat les bases íntegres que han de regir la convocatòria dels següents processos selectius per a cobrir les places que s'indiquen mitjançant nomenament interí, totes aquestes vacants en la plantilla de personal funcionari de carrera d'aquest Consorci Provincial per al Servei de Prevenció i Extinció d'Incendis i Salvament d'Alacant:  
BOP número 74, de data 16 d'abril de 2019:  
- Borsa d'ocupació temporal per a la categoria de tècnic d'administració general, per a seleccionar una plaça pertanyent al grup A, subgrup A1, escala d'administració general, subescala tècnica, amb destinació al Servei de Recursos Humans del Consorci, per a funcions i activitats de naturalesa fonamentalment jurídica pròpies de l'aplicació del dret.  
  
BOP número 74, de data 16 d'abril de 2019:  
- Borsa d'ocupació temporal per a la categoria de tècnic mitjà de gestió administrativa, per a seleccionar una plaça pertanyent al grup A, subgrup A2, escala d'administració general, subescala tècnica, amb destinació en la Tresoreria del Consorci, per a funcions i activitats de naturalesa fonamentalment econòmiques i de nòmines.  
BOP número 102, de data 30 de maig de 2019:  
- Borsa d'ocupació temporal per a la categoria d'oficial de magatzem i manteniment del Consorci Provincial per al Servei de Prevenció i Extinció d'Incendis i Salvament de la província d'Alacant, per a seleccionar places pertanyents al grup C, subgrup C2, escala d'administració especial, subescala de serveis especials, personal d'oficis.  
  
2n. Publicitat. Regulació definitiva  
(Base primera, número 4)  
4. Publicitat  
Les bases de la convocatòria es publicaran en el Butlletí Oficial de la Província i en extracte en el Diari Oficial de la Generalitat Valenciana (des d'ara, DOGV); en aquest extracte del DOGV: a més dels inserits precisos s'avisarà que en el Butlletí Oficial de la Província es publicarà la resolució aprovatòria de les llistes d'admesos i exclosos, així com la data, hora i lloc de celebració del primer exercici de la fase d'oposició. Així mateix, es publicarà en la pàgina web del Consorci a efectes merament informatius.  
3r. Termini i lloc de presentació d'instàncies. Regulació definitiva  
  
(Base tercera, número 3)  
  
El termini de presentació de sol·licituds de participació en el procés serà de 20 dies hàbils, a comptar del següent al de la publicació de l'anunci-extracte de les convocatòries en el Diari Oficial de la Generalitat Valenciana.  
Les sol·licituds i l'altra documentació es presentaran en el Registre General del Consorci Provincial d'Alacant, de dilluns a divendres i de 09.00 a 14.00 hores, o en la forma que determina l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Segon. Disposar la publicació íntegra d'aquesta resolució en el Butlletí Oficial de la Província d'Alacant.»  
  
Cosa que es fa pública per a general coneixement i dels interessats.  
  
  
Alacant, 4 de juliol de 2019.- El president delegat: Jaime Lloret Lloret. El secretari: José Cano Pascual.